A kurzus kódja: FL-211; FLN-211	
A kurzus megnevezése: Russelltől Ryle-ig. I Az analitikus filozófia története a 20. sz. első felében.	
A kurzus előadója: Faragó-Szabó István	
A kurzus helye és ideje: kedd, 10 – 11.30 tanári szoba	

A jegyszerzés módja: kollokvium	

A kurzus leírása, tematikája:
A bevezetésben a 20. századi analitikus filozófia kialakulásának körülményeit és főbb jellegzetességeit vizsgáljuk. Frege és Russell filozófiáját mint a Wittgenstein Tractátusát előkészítő gondolati rendszereket elemezzük, ezt követően pedig a Bécsi Kör filozófiájának kialakulását és jelentősebb tanításait vesszük szemügyre. Wittgenstein Filozófiai vizsgálódásai valamint Ryle munkásságának egyes téziseinek elemzésével zárul az előadássorozat. Minthogy a kurzus során tárgyalt témák egy része más stúdiumok kapcsán is felmerülhetett, a cél az eleddig pl. a nyelvfilozófia, logika vagy ismeretelméleti kurzuson tanultak filozófiatörténeti rekapitulációja és jelentős kibővítése, valamint közvetett formában a 6. filozófiatörténeti kollokviumra való felkészítés. Hagyományos tanévnyitó konferenciánk, amelynek témája idén ősszel épp Russell leírás-elmélete, komoly segítséget nyújthat a kollokviumra való felkészüléshez.